
            R O M Â N I A
            JUDEŢUL  PRAHOVA
            ORAŞUL BOLDEŞTI - SCĂENI        
            CONSILIUL  LOCAL
Nr. 3048/20.02.2023


A  V  I  Z
===========

· asupra proiectului de hotărâre privind schimbarea destinaţiei imobilului situat pe strada Bucovului, nr.27


[bookmark: _GoBack]Subsemnata Tudor Florina Neli, secretar general al oraşului Boldeşti-Scăeni, analizând proiectul de hotărâre privind schimbarea destinaţiei imobilului situat pe strada Bucovului, nr.27, am constatat următoarele :	
Potrivit dispoziţiilor art.112 alin. (2) din  Legea educaţiei naţionale nr. 1/2011, terenurile şi clădirile unităţilor de educaţie timpurie, de învăţământ preşcolar, şcolilor primare, gimnaziale şi liceale, inclusiv ale celorlalte niveluri de învăţământ din cadrul acestora, înfiinţate de stat, fac parte din domeniul public local şi sunt administrate de către consiliile locale.
Potrivit dispoziţiilor art.112 alin. (62) din  Legea educaţiei naţionale nr. 1/2011, cu modificările şi completările ulterioare, schimbarea destinaţiei bazei materiale şi a terenului folosit de instituţiile şi unităţile de învăţământ preuniversitar de stat se poate face după primii 3 ani calendaristici de la întreruperea activităţii educaţionale, de către autorităţile administraţiei publice locale, fără avizul conform al ministrului educaţiei.
Faţă de cele de mai sus şi în conformitate cu prevederile art. 243, alin (1)  lit. a) din OUG nr. 57/2019 privind Codul administrativ, avizez favorabil acest proiect.

